
اسم المادة: فن المراوغة 
لفضيلة الشيخ: د. محمد فرحات 





السلام عليكم ورحمة الله وبركاته» الحمد لله وحده. والصلاة 
والسلام على من لا نبي بعده» وأشهد أن لا إله إلا الله وحده لا 
شريك له» وأشهد أن محمدًا عبده ورسوله» أما بعد؛ 

حياكم الله إخوان الأفاضل وأخوات الفضليات, ومرحبًا بكم ولقاء 
جديد مع الوقفات التربوية مع السنة النبوية, وأبدأ معكم ىذا 
الأثر: 

عن ابن اي عم قال: "كنت شَاهِدًا لابن عُمَر وسَأَلَهُ رل عن 
دم البَعُوضء فَقَالَ: بمّنْ أنت؟ فَقَالَ: من أهْل العرَاق» فَالَ: انرو 
إلى هذاء الي عن دم البَعُوض, وقذ قَتَلُوا ابْنَ البي -صَلَّى الله 
عليه وسلّم-, وسَغْتُ البيّ -صَلَى الله عليه وسلّم- يقول: هما 


راتاي من الانيًا."' 


١‏ ليع البخاري 

لقطة فريدة من نوعها بتلقي الضوء على أمر مهم جذدّاء تعال الأول 
بس نشوف المشهد» رجل جاء إلى الصحابي الجليل عبد الله بن 
عمر بيسأله سؤال» سؤال فقهي, بيسأله عن ايه؟ عن دم البعوض: 
لو فيه بعوضة جت على الملابس مغلا واحد ضريما بيطلع منها 
دم إيه حكم الدم اللي خارج من البعوضة؟ في ذهني هيقوله يا إما 
طاهرة يا إما نجسة» خلاص سؤال فقهي بسيط جذًا وإجابته برضه 
فقهية بسيطة جدًاء لكن الحقيقة لأ, الإجابة كانت إجابة منهجية 
تربوية ولم تكن إجابة فقهية عملية. 

أول حاجة؛ سيدنا عبد الله بن عمر سأله سؤال» ايه هو؟ من 

أنت؟ هو الراجل باين عليه إن هو مش من أهل المدينة» من أين 
أنت؟ طب ليه بيسأله من أين أنت؟ ايه موقع سؤال من أين أنت 
في سؤال عملي؟ أقولك هكذا يكون فهم الإنسان المعلم المربي. 
إنك تفهم طبيعة اللي قدامك ونفسيته وخلفياته ووجوده في بيئة 
معينة» ممكن يكون له آثار معينة في طريقة ومنهجية تفكيره. فأول 
حاجة سأله أنت يا أول ما قاله كلمة من 
العراق اختلفت الإجابة نماما اسجمعنى؟ اتمعنى يعني إيه اللي كان 

في أرض العراق؟ أقولك في منتهى البساطة في هذا الزمان تحديدًاء 
في الوقت اللي كان فيه هذه الواقعة» أرض العراق اشتهرت بوجود 
الكثير من الفتن» وبالفعل كثير من المسائل اللي كان فيها خلافات 
في أمور عقدية وأمور منهجية» وحدوث الكثير من الوقائع اللي 
كان فيها فتن وفيها مقتلة وفيها دم حدثت في أرض العراق. 
فهنا سيدنا عبد الله بن عمر بيوجّه هذا السائل وبيوجهنا احنا 
كذلك لأمر منهجي عظيم» أنت كواحد عايش في هذه البيئة اللي 
كثرت فيها الفتن وبلغ با الحال إن انتشر فيها سفك الدماء 
والاستهانة بهذا الأمر العظيم سفك دم المؤمن, عندما تأ للسؤال 
لابد أن تسأل أوله عن الأمر المهم. إنما إن أنت تتشاغل بده 
البعوضة ولا تتشاغل بدماء المسلمين التي تراق عندكم في بلادكم 
إذا أنت عندك منهجية خاطتة, فيه خلل عندك؛ خلل منهجي 
وخلل فكري. 







الموقف حصله. سيدنا سال بن عبد الله بن عمر قال -مخاطبًا لأهل 
العراق-: "يا أهل العراق» ما أسألكم عن الصغيرة» وأركبكم 

للكبيرة! معت أي عبد الله بن عمر» يقول: “معت رسول الله صلى 


2 
۰ 


الله عليه وسلم يقول: إِنَّ الفتتَةَ جِيءُ من هاهنا وأَوْمَاً بيده ُو 
اشرق من حَيْث يََلْعْ قرن الشَيْطان ونم يَضْرِبُ بَْضْحُمْ رقاب 
تَغضٍ» واا قل مُوسَى الذي فَعَلَ من آل فَرْعَوْنَ حَطاً فقال الله 
عر وجل- له: "وَقَعَلْت نَفْسا فَتَجَيْاكَ ون الق وفعَنَاكَ هو 
نفس المنهجية تشرّبما سيدنا سالم ابن سيدنا عبد الله بن عمر, فقام 
في أهل العراق يعظهم ويعلّمَهِم أنتم تتشاغلون بأمور صغيرة 
وتتناسون أمرًا عظيمًا عندكم, انتشر في بلادكم فتن عظيمة وأمور 
فيها سفك للدماء وتتشاغلون بمذاء بشغل أذهانكم بمسائل لا 
ترتقي لإن هي تشغلكم أصلًَا في الأمور العادية فما بالك بإن هي 
تشغلكم في أمر مثل أمر الفتنة اللي تحدث بين المسلمين وقتاهم 
ونحو هذاء فالأمر هنا بحتاج إلى تعديل؛ ازاي هذه العقلية يستقيم 
إن هي تبقى ماشية كده طبيعي مع وجود هذا الخلل الرهيب فيها؟ 
المفترض إن الإنسان يهتم» بيبقى عنده درجات للاهتمام فيه حاجة 
مهمة جدًاء حاجة مهمة بس» حاجة أقل في الأهمية, فذهنه بينتقل 


Yn 


"لصحي سام 

إلى الاهتمام بالأمور العظيمة ويكون اهتمامه أقل فيما هو أدن, 
واهتمامه أقل فيما هو أدن, ده الترتيب الفكري والمنهجي, لكن 
إن أنتم تتشاغلوا بأمور صغيرة ليتم طمس الأمر الأكبر يبقى هنا 
فيه إشكالية عظيمة. 

عشان كله ذكر لحم سيدنا سال ذكر لهم ايه؟ قوله -تعالی-: 
'وَقَمَلْتَ نَفْسّا فَتَجَيْنَاكَ مِنَ الْعَمَ وَفَتَنَاكَ فُقُونَ" طه:. ٤‏ أي 
استدل أن سيدنا موسى -عليه السلام- أصابه الغم لما قتل هذا 
الرجل قتا وكان قتله خطأ. لكن أصابه الغمء فأنتم لا يصيبكم 
أي هم ولا غم ولا تتشاغلوا وبينكم السيوف تعمل عمدًاء ويكون 
القتال فالا فيه هرج وفيه كثرة سفك للدماء واستسهال سفك 
الدماءء وأنتوا هذا الأمر لا يشغلكم ولا تسألون عنه أصلا؟ 


هنا دي مهمة جداء أمر مهم جداء فيه نوع من أنواع الحيل 
النفسية فيه خداع كده النفس بتمارسه وبتحترفه في كثير من 
الأحوال, اللي هو ازاي إن الواحد يتجمّل أمام نفسه, ممكن واحد 
يكون بيعمل أمور عظيمة؛ بلاوي» لکن هو حريص برضه على أنه 

يكون عنده نوع من أنواع السلام الداخلي والتماسك» نفسيته 
تكون متماسكة طب ايه الحل؟ هو عارف إن هو بيعمل حاجات 
غلط بل مكن يكون بيعمل بلاوي كمان, لکن هو بيستطيع بشيء 
كده من الاحترافية إنه يجمل الصورة الداخلية» يستطيع إن هو 
بحصل جواه نوع من أنواع الرضا الداخلي عن نفسه. إيه هو 
التكتيك اللي بيمارسه عشان يقدر إن هو يحسن الصورة؟ في 
منتهى البساطة هو بيستطيع إن هو يشاغل عقله يخليه يتشاغل 
بإنه يبص بعيد عن المنطقة اللي مفترض يبص عليهاء بدل ما يركز 
على منطقة العيب اللي عنده» بدل ما يركز على منطقة الخلل اللي 
عنده» بدل ما يركز على منطقة النقص اللي عنده» بيبدأ يشغل 
ذهنه بإن هو ينظر إلى أمر آخر حتى يتجاوز هذه المنقصة اللي 
موجودة. 

يبدأ يكون هذا التكتيك نوع من أنواع ال هروب, لكن الإنسان اللي 
عنده صدق وعنده رغبة حقيقية في إنه يكون إنسان صادق صالح 
المفترض إنه يكون عنده هذا النوع من الوقوف بصدق بنفسه أمام 
نفسه» ويقف وقفة صدق مع نفسه بين يدي ربه» ميسترسلش مع 

هوی نفسه» ولا يسترسل مع هذه الحيل» النفس تتال عليك› 
ولا يقبل من الإنسان مثل هذا امروب حتى لو كان هذا المهروب 
نحو الأجمل, إنك هتقفز كده فوق هذا العيب وتتشاغل بشيء 
حلوء لا يا سيدي لن يقبل منك هذاء إنغا عليك أن تشغل نفسك 
بردعها عمًا فيها من الزلل والخلل والباطل قبل أن تشاغلها أو 
تدشغل عا تشغلك جا من قليل من الحق الذي عندها. 

شوف بقى الكلام المنهجي الجميل اللي ذكره الحافظ ابن حجر 
تعليقًا على هذا الأمر قال: "وهاهنا أمر ينبغي التفطن له وهو أن 
التدقيق في التوقف عن الشبهات إنما يصلح لمن استقامت أحواله 
كلها" امع الكلام "التدقيق في التوقف عن الشبهات إنما يصلح 
لمن استقامت أحواله كلهاء وتشابمت أعماله في التقوى والورع" 
الإنسان اللي بيدقق في الحاجات الصغيرة الحلوة, وبيركز في دقائق 
المسائل كويسة ده المفترض يكون إنسان أصلا على حال من الورع 
في أموره كلها. فوصل به الحال إنه لما اجتهد على نفسه وصارت 
نفسه تطاوعه في الصلاح وفي الورع» في عظائم الأمور يُقبل منه 
أن يدقق في صغائر الأمور. 

تعالى كده نشوفها برضه بمنظورنا احنا الدنيوي؛ تخيل كده في 
الدراسة في أمور الدراسة العادية؛ يا ترى لو فيه واحد هو الحمد 
لله من الناس المتفوقين جدَاء من الأوائل في دفعته» فعنده مسألة 
في المنهج هي مسألة فرعية» ممكن تكون مسألة مش مهمة اوي في 
صلب المادة» لكن بتكون نوع من أنواع المكملات» استطرادة كده 
في حاجة معينة» ممكن تكون يعني حاجة على هامش مسألة أكبر, 
فلو واحد أصلًا مذاكر المنهج كويس» مقفل المنهج حلوء فاهم 
وواعي وقادر إن هو فعا إذا كان في موقف امتحان يستطيع إن 
هو يجاوب وعنده حصيلة علمية كويسة» واحد زي ده يقبل منه 
إنه يسأل في مسألة فرعية متفرعة من مسألة فرعية وهكذاء يقبل 
منه» مفهومة إن واحد أصلًا هضم المنهج كويس وشغال كويس 
وهو متفوق» اللي حاله كده ده؛ آه طا بيدور بقى على إن هو 
تسعة وتسعين في المية فلا أنا مش عاجبني أنا عايز أبقى تسعة 
وتسعين ونص في المية مقبولة منه. 

طب لو واحد مش مذاكر أصلا وأغلب المنهج مافتحوش أصلا 
مش مهتم بمكن بالدراسة أصلاء هل يقبل من واحد زي ده إنه 
جى يناقش في المسألة الفرعية المتفرعة من مسألة فرعية المتفرعة 
على مسألة متفرعة من مسألة» هل يقبل منه هذا؟ بالحساب العقلى 
أصلًا لا يقبل» يا ابني روح ذاكر وابقى تعال اتكلم. روح افهم 
المسألة الكبيرة» روح افهم المادة نفسهاء أنت مش عارف المادة 
أصلا بتتكلم عن ايه. لا يقبل منك إنك تيجي تجادل أو تناقش 
في مسألة فرعية وأنت مش عارف أصلا المنهج كله بيتكلم على 
ايه ولا أنت فارق معك المادة دي من المادة دي. 

نفس القضية برضه في العمل الصالح. وني منهجية العلم الشرعي› 
وني منهجية السلوك, لا يُقبل إن الإنسان يدقق اوي في مسائل 
الورع وهو أصلا والغ في المعاصي» ده عبارة عن نوع من 
الاستغفال» دي ال منبهجية اللي بيكلمنا عليها الحافظ ابن حجر 
فيقول: "فأما من يقع في انتهاك ا محرمات الظاهرة؛ ثم يريد أن يتورع 
عن شيء من دقائق الشْبّه فإنه لا يختمل له ذلك» بل ینکر عليه" 

شوف الكلام واحد أصلا مقضيها براحته بيعمل أي حاجة» بيطلق 
نظره في الحرام» لسانه في حرام» لا يتورع عن المال الحرام ويجي بعد 
كده؛ لاء أصل واللّه فيه أنا عايز أسأل على الحتة دي بقى» أصل 
أنا خايف الحتة الصغيرة دي يكون فيها شبهة» يا حبيي أنت يعني 
فانحها مفيش عندك أصاًه أي موانع لارتكاب الموبقات, الحرام 
عندك أساسًا مفيش له رادع» يا ترى باب شبهة ايه ده اللي أنت 
متوقف فيه؟! ده أنت لا يقبل منك هذاء رغم إن الفعل في ظاهره 
حلو اه في ظاهره ما شاء الله ده بيتورع. يعني ده مفترض إن احنا 
نعينه عليه يعني مفترض إن احنا نكافئه, الله ما شاء الله ربنا يبارك 
فيك ده أنت ربنا يكتر من أمثالك, لأ لا أكثر الله من أمثاله, ولا 
بحمل له هذا ولا يقبل منه هذاء ليه؟ دي منهجية استغفال يا فندم, 
ده اللي احنا بنتکلم عليه استغفال واستهبال؛ لما أنت مش فارق 
معك حلال من حرام في كل حياتك» وجاي تتلكك وتمسك لي في 
حتة فرعية وبتقول أنا الحتة دي شغلان اوي» يبقى أنت بتخادع 
نفسك وبتخادع من حولك, أنت من الآخر بتجمل السوء اللي 

عندك» بيتك خربان من جوة وأنت جاي تدهن لي الوجه أبيض, 
لا يُقبل له هذا ولا يحعمل له هذاء ده أنت المفترض أصلًا تنكر 
عليه وهو ده كان تفسير الحافظ ابن رجب لفعل سيدنا عبد الله 
بن عمرء وبرضه نفس القضية في سيدنا سالم بن عبد الله بن عمر 
أنه م يححمل هم هذا الموقف. 

هذا التدقيق في الشبهات والورع عن بعض الجزئيات اللي ممكن 
الجزئية دي تحتمل الحلال وحرام ثُقبل من كان حاله أصلا في التورع 
هو المنهج العام اللي هو ماشي فيه والمنهج العام الذي يعيش 
عليه؛ إنما واحد لا يتوقف ولا يرتدع وجاي يمثل دور الإنسان الورع 
في حاجة صغيرة؛ ده المفترض يُنكر عليه؛ لأن أنت لو قبلت منه 
ده أنت أعنته على الباطل اللي عنده أصلا. المنهجية دي منهجية 
خطيرة جدًا جذا. 

التورع مقام عالي» المفترض الإنسان بيصل إليه بعد تدرج مع النفس 
في ردعها عن الحرام الصرف, وفي توقفها مع أوامر الله -سبحانه 
وتعالى- وهذه النفس تكون متدرجة في الخير» وصل با الحال إن 

هو الحمد لله يقف على أبواب الخير ويصر عليهاء وبيحمل نفسه 
حملا على ما يرضي الله عنه. إنما الإنسان اللي هو لا يكون منضبط 
في حياته ويراوغ بإنه حمل ظاهره بشيء من الصغائر, لاء لا يقبل 
له هذاء امع بقى الكلام ده بيقول ایه» بيكمل بقى الحافظ ابن 
رجب: "وسأل رجل بشر بن الحارث عن رجل له زوجة وأمه تأمره 
بطلاقها" واحد متجوز وأمه بتقوله طلق زوجتك. يعمل ايه يطلقها 
ولا لا؟ برضه نفس القضية احنا لو نظرنا للسؤال كده كمنظور 
فقهي آه هنبدأ نناقش» والله أصل ممكن كذا وممكن کذاء تعال 
برضه شوف نفس النظرة المنهجية التربوية؛ بيقول له ايه بقى 
"فقال: إن كان بر أمه في كل شيء ولم يبق من برها إلا طلاق 
زوجته فلیفعل» وإن كان يبرها بطلاق زوجته ثم يقوم بعد ذلك إلى 
أمه فيضرجا فلا يفعل" ودي لقطة ظريفة الحقيقة, يعني هو طبعًا 
مسألة يعني إن أمر الوالدين, الوالد أو الوالدة بأمر الولد بالطلاق 
دي ليها تفصيلء يعني ده مش عله دلوقتي, أنا مثلا حابب أقف 
مع الحتة المنهجية اللي هو بيتكلم عليهاء هو أنت جاي بتقول ايه 

أنا عايز أبر أمي فأمي بتقولي طلّق زوجتي, فالراجل برضه قام 
ناقله هذه النقلة المنهجية» طيب أنا أقبل منك هذا القول لما تكون 
أنت ما شاء الله يعني بتبر أمك, وما شاء الله يعني شاب كده نسمة 
ومطيع للأم دي بحيث إن أنت فعلا بتستفرغ وقتك وجهدك في 
بر الأم» إنما أنت حضرتك تكون يعني أساسًا عاق لهذه الأم وجاي 
عايز تبرها في دي» ده لا يقبل منك أصلا. 


نفس الفكرة متجيش تمثل على نفسك» هتقولي هو ده ثمكن حد 
بيعمله» والله أنا شوفتها بعيني, أنا شفت بعيني من يقبّل يد الأب 
ويد الأم يقبله أمام الناس, وهو فعلًا ممكن يصل خالة إنه يضرب 
أبوه في البيت» آه ده موجود وشوفتها بعيني لأشخاص أنا عارفهم, 
فتخيل أنت المشهد بقى اللي هو مشهد تقبيل اليد اللي هو 
مفترض بقى يعني ده ايه عبارة عن مشهد سطحي ظاهري نحت 
منه المفترض بقى بر عظيم» يعني أنا بار لدرجة إن آنا حريص على 


"فن المراوغة" من سلسلة "قيم تربوية من السنة النبوية" 









شبكة الطربق إلى الله way2allah.com‏ 

إن أنا قبل يد الأب حت أمام الناس والكلام ده كله» لكنه مشهد 
التقبيل ده مجرد زيف» مجرد رتوش يجمل جا قبح ما هو عليه. 

نكمل برضه الكلام» الحقيقة كلام منهجي مهم» قال: "وسْئل 
الإمام أحمد -رحمه اللّه- عن رجل يشتري بقل" اللي هو فول يعني 
"ويشترط الُوصة" يعني عارف أنت بعشتري خضار فبيبقى مربوط 
فيهاء الخضار بيتربط أحيانً كده بايه بربطة كده. بتشتري شوية 
شبت» بقدونس الكلام ده كله يبقى مربوط بربطة كده يعني 
فالراجل رايح يشتري خضار وبيشترط إن لما ياخد الخضار بيستأذن 
في الايه؟ في الرباط اللي هو مربوط به ده» ايه يعني» مش فاهم ايه 
اللي شاغله في حاجة زي كده؟ اه هو بيقولك أنا رايح أشتري 
الخضارء فأنا هدفع فلوس الخضارء الحاجات بقى الخوص أو 
القماشة الصغيرة دي اللي مربوط بما الخضار المفترض إن هي مش 
داخلة معايا فأنا هستأذنه فيها. شوف بقى رد الإمام أحمد "قال: 
أيش هذه المسائل؟!" ايه ده, أنت بتسأل على ايه! حاجة جديدة 


بتسأل عليها ليه أصلًا؟ "قيل له: إنه إبراهيم بن أبي نعيم؛ فقال 

الإمام أحمد: إن كان إبراهيم بن أي نعيم» فنعم هذا يشبه ذاك" 
شوف بقى الكلام, الإمام أحمد بيقولحم ايه اه واحد زي ابراهيم 
بن أبي نعيم ده إنساك أصاًه ورع صالح. بيدور على أقصى درجات 
الورع» أنا أتقبل منه إن ده يسأل على ديء إنما حد تان أنا لا 
أقبل منه إنه يسأل السؤال ده. سبحان الله طب هو يعني أخطأ 
إنه يسأل سؤال ده؟ آه أخطأ. ده خطأ منهجي ؛ لا يقبل من إنسان 
التدقيق في مسائل الورع» وهو من وراء هذه المسألة خوض في كثير 
من مجاهل الشبهات والشهوات والمعاصي» فلا بحتمل هذه الدرجة 
العالية من الورع وهو أساسًا يترك ما هو أهم. مش أي حد يُقبل 
منه. 

والكثير أيضًا من أهل العلم أشاروا لهذا الملمح, يعني الإمام المناوي 
-رحمة الله عليه- يقول: "وهذا تجد الرجل يقوم الليل ويصوم 
النهارء ويتورع عن استناده إلى وسادة حرير أو قعوده عليها في نحو 
وليمة لحظة واحدة» ولسانه يفري في الأعراض غيبة ونميمة وتنقيصًا 
وازدراء» ويرمي الأفاضل بالجهل ويتفكه بأعراضهم, وكثيرا ممن 


"فن المراوغة" من سلسلة "قيم تربوية من السنة النبوية" 









شبكة الطريق إلى الله way2allah.com‏ 
نجده يتورع عن دقائق الحرام كقطرة خر ورأس إبرة من نجاسة, ولا 
يبال بما هو أعظم" والله نحن نرى أمثال هؤلاء في حياتنا كثير, 
واحد قدامك ايه ده معلش لا أنا مش هقدر كذا عشان الحتة دي 
فيها كذا. أصل مش عارف أنا معت إن كذا ده بيعمل كذاء في 
الظاهر ده مقام ورع عظيم فعلاء لكن في الباطن هو بيجمّل القبح 
الذي هو عليه هو لا يتورع عما هو أعظم., لسانه يفري في أعراض 
الناس» ذمته تقبل أكل أموال الناس» أسهل حاجة عنده أذية 
الناس» طب هو ليه بيعمل كده؟ زي ما قولتلك تكتيك نفسي, 
تكتيك المروب» تكتيك تجميل الباطن. 


ازاي إن الإنسان يكون عايش سواد في سواد ووسط هذا السواد 
بيشعل شعة صغيرة كده» قلبه من جوة عبارة عن أوضة سودة كبيرة 
جدَاء هو سايب بقى السواد ده كله ومركز على الشمعة دي» يعني 
مكن يكون هو أساسًا فعلّا يفعل الكثير من المعاصيء بل ولا يبالي 
أصلًا بمسألة الخوض في المعاصي, يألف ما يألفه الناس حت من 

المعاصي, لكنه يترك كل هذا ويدشغل بإن هو بيفعل كذا من الخير» 
هو أنا الحمد لله أصل أنا بعمل كذاء يا عم طب ده كويس حالنا 
كذا طب أنا على الأقل بعمل كذاء بعض الناس بيصرح بده 
ب ام سجر كس امب نس ل 
بعمل كذاء أنت هتمن علينا بصلاحك! يعني نى أنت هتمن علينا 
ل الت بع عد الت ا ی 
أوجبه الله عليك› ده مش مبرر إن أنت تخطىئ ده حجة عليك؛ 
يعني كون إن انت بتفعل كذاء إنما الأصل إن صلاتك تنهاك عن 
الفحشاء والمنكرء الأصل إن صيامك يردعك عن كل الفواحش 
والمنكرات؛ لأنك ردعت نفسك أو أمسكت 8 نفسك عن 
الطعام والشراب ونحو هذا بقى» يعني فين الأثر الحقيقي» الأثر 
التربوي لما تقوم أنت به من الخير؟ فين الأثر الي ب بيعود على 
جوارحك عندما تقوم بمذه الطاعات لله -سبحانه وتعالى-؟ ازاي 
إن أنت تكون بتفعل كذا وكذا من الأمور الصالحة وفي نفس الوقت 
لا تستطيع أن تردع نفسك عن كذا وكذا من الأمور الباطلة» أو 

على الأقل إن لم تستطع أن تردع نفسك لا يكون في قلبك مثل 
هذا الإحساس» بإن هناك شيء خطأ أو إن أنت لما تقع في المعصية 
لا يكون ني قلبك هذا التعظيم لأمر المعصية, لا يكون في قلبك 
هذا الشعور بالانكسار بين يدي الله -سبحانه وتعالى - إن أنت 
عصيته في هذا المقام. 

يقبل من الإنسان آه إنه يكون على حال من الخير وفيه كذا وكذاء 
فإذا وقع في الزلل يكون في قلبه استشعار هذا الذنب» يكون في 
قلبه استشعار أنه أخطأ. يكون في قلبه استشعار أنه يريد أن يعود 
إلى الله -سبحانه وتعالى- بالتوبة» إنما إن هو يكون في قلبه 
استشعار التبرير» إن هو عنده آلية تبريرية لنفسه فيستطيع إن هو 
يبرر أفعاله» ويستطيع إن هو يعيش في هذا التناقض في سلام ده 
لا يقبلء وللأسف أغلبنا واقع في هذه الإشكاليةء نحن نحترف 
التبرير لأنفسناء نحترف التمرير للباطل داخل أنفسناء العبد الموفق 
ليس من عَصم من الوقوع في الزلل؛ لأ ما منا أحد إلا وسيذل 


"فن المراوغة" من سلسلة "قيم تربوية من السنة النبوية" 








شبكة الطريق إلى الله way2allah.com‏ 

وسيخطى» العبد الموفق هو من لا يكون مع نفسه على هواهاء إنغا 
يكون على نفسه ضد نفسه. ويكون من نفسه رقيبًا على نفسه. 
أمر أخير برضه بختم به؛ فكرة إن احنا جانب الورع عندنا زي ما 
أشار شيخ الإسلام ابن تيمية مقتصر فقط على حجب النفس أو 
منع النفس عن الحرام بينما هناك باب آخر أيضًا من التورع 
النفس لا ضمه ولا تفهمه؛ اللي هو حمل النفس على الواجب» 
وحمل النفس على المطلوب» قال شيخ الاسلام: "لكن يقع الغلط 
في الورع من ثلاث جهات: -هيقول بقى احدها-: اعتقاد كير 
من الناس أنه من باب الترك" إن الورع بس أن أنا أكف نفسي 
عن الحرام, أكف نفسي عن ما ی الله عنه» قال: "فلا يرون الورع 
إلا في ترك الحرام, لا في أداء الواجب» وهذا يُبتلى به كثيرٌ من 
المتدينة المتورعة" يعني الناس المتدينين المتورعين عندهم ده؛ إن هو 
فاهم إن الورع إن أنا أكف نفسي عن الحرمات "ترى أحدهم يتورع 
عن الكلمة الكاذبة, وعن الدرهم فيه شبهة؛ لكونه من مال ظالم 
أو معاملة فاسدة" ثم ذكر يعني بعض الذنوب اللي الناس تتورع 

عنهاء قال: ولا يتورعون يعني عن تركهم ها أوجبه الله عليه ودي 
حتة مهمة جذا إن احنا فاهمين مفهوم الورع نفسه غلطء الورع 
ليس فقط في إن أنا أكف نفسي عن امحارم أو أكف نفسي عما 
فاه الله عنه, لأ الورع له جانب إيجابي وجانب سلبي؛ جانب إيجابي 
في الفعل» وجانب سابي في الترك؛ 

«الجانب الإيجابي في الفعل: هو إن أحمل نفسي حملا على أداء 
ما عليها من واجب» وكذلك أن تكون ممن يتسابق في أبواب 
الطاعات. 

© والجانب الآخر جانب الترك: فعا أن أتماها عما أمري الشرع 
بتركه» وأبتعد بها كذلك عن آفاق الشبهات. 
لما تكتمل الصورة كده على بعضها هتفهم ايه هي المنهجية 
المنضبطة لتعامل النفس مع نفسهاء تعامل النفس لابد أن يكون 
الإنسان صادقا مع نفسه أمام نفسه وأمام الله -سبحانه وتعالى- 
> ألا يسترسل الإنسان مع هوى نفسه» أن يكون هو رقيب من 
نفسه على نفسه» ألا يكون هو من يبرر لنفسه بل يكون هو الذي 

يتهم نفسه "حاسبوا أنفسكم قبل أن تحاسبوا" 2 دي منهجية, 
الصدق مع النفس أمام النفس» والصدق مع النفس بين يدي - 
سبحانه وتعالى --», لما تنضبط هذه المنهجية هتنضبط الحياة كلهاء 
وهتنضبط موازين العبودية» وهينضبط سير الإنسان ومعاملاته؛ 
لأن اللي هيضبط نفسه مع نفسه هيضبط نفسه مع غيره» 
وهتنضبط كل الموازين اللي عنده. 

طبعًا كل اللي احنا ذكرناه هيفسر لك الكثير من المشاهد التي 
نراها في حياتناء بعض الناس يقولك معقولة فلان اللي بيعمل كذا 
وكذا يطلع منه كذا وكذا! نعم ممكن» طب هو مش فاهم وعارف؟ 
فاهم وعارف» طب ازاي وقع؟ من الحتة اللي أنا قولتلك عليهاء 
خداع النفس وتجميل الباطل» والموفق من وفقه الله -سبحانه 
وتغالمب, 

نعوذ بالله من الخذلان, أقول قولي هذا وأستغفر الله العظيم لي 
ولكم» وإلى لقاء قادم إن شاء الله -وتعالى-, السلام عليكم ورحمة 
الله وبركاته. 


" مسند الفاروق - مشهور وفيه انقطاع 

